Hem estat fantàsticament bé a la casa. Perfectament equipada per passar un cap de setmana de luxe. Les nenes han gaudit de la piscina, de la immensa pissarra i de les gallines. La casa està a tocar de Figueres (Museu Dalí), del molts cellers de l'Alt Empordà (Capmany, Espolla, Mollet de Peralada, Sant Climent de Sescebes...). A més, seguint la recomanació de la Nuri, varem encarregar pa i coca a un forn artesà de Terrades (on també varem comprar cireres acabades de collir, molt bones), que va ser espectacular. Amb ganes de repetir perquè als voltants hi ha moltes coses interessants a descobrir i no varem poder visitar en un cap de setmana.